Държавен вестник, бр. 40, 2012 г., стр. 7

БРОЙ  40	
Д Ъ Р Ж А В Е Н  В Е С Т Н И К 	
СТР.  7  
ДОПЪЛНИТЕЛНИ РАЗПОРЕДБИ
§ 1. За целите на този закон се прилагат 
дефинициите, определени в регламентите по 
чл. 1, ал. 1.
§ 2. По смисъла на този закон:
1. „Стойност“ е данъчната основа на достав­
ката, определена по реда на Закона за данък 
върху добавената стойност, с изключение на 
специфичните движения и стоки, описани в 
наредбата по чл. 1, ал. 2.
2. „Референтен период“ е календарният месец, 
през който са осъществени изпращанията или 
пристиганията на стоки. За някои специфични 
стоки и движения на стоки е възможно при­
лагането на други референтни периоди извън 
посочения период.
3. „Повторно“ е нарушението, извършено 
в едногодишен срок от влизането в сила на 
наказателното постановление, с което на на­
рушителя е наложено наказание за същото по 
вид нарушение.
4. „Системно“ е извършването на три или 
повече нарушения в продължение на две години.
5. „Валидация“ е извършване на проверка 
за съответствие на данните в Интрастат декла­
рациите чрез съпоставянето им с други данни 
и обстоятелства.
6. „Нови обстоятелства“ са документи или 
факти, станали известни след подаване на ме­
сечната декларация.
7. „Компетентна териториална дирекция 
на Националната агенция за приходите“ е ди­
рекция, определена в съответствие с чл. 8 от 
Данъчно-осигурителния процесуален кодекс.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Законът за статистика на вътрешнооб­
щностната търговия със стоки (обн., ДВ, бр. 51 
от 2006 г.; изм., бр. 84 от 2007 г. и бр. 100 от 
2010 г.) се отменя.
§ 4. Издадените на основание чл. 1, ал. 4 
и чл. 13, ал. 2 от отменения Закон за статис­
тика на вътрешнообщностната търговия със 
стоки подзаконови нормативни актове запазват 
действието си.
§ 5. Издадените на основание чл. 26, ал. 2 
от отменения Закон за статистика на вътреш­
нообщностната търговия със стоки инструкции 
запазват действието си.
§ 6. По реда на този закон се декларират 
и изпращания и пристигания, извършени след 
датата на влизане в сила на този закон, за ко­
ито референтният период по смисъла на този 
закон е преди тази дата.
§ 7. По реда на този закон не се декларират 
изпращания и пристигания, извършени до да­
тата на влизане в сила на този закон, за които 
референтният период е след тази дата и които 
са декларирани по реда на отменения закон.
§ 8. Корекции на данни, декларирани по 
отменения Закон за статистика на вътрешно­
общностната търговия със стоки, се извършват 
по реда на този закон.
§ 9. Интрастат декларации за последния 
референтен период преди влизането в сила на 
този закон се подават в сроковете по чл. 11.
§ 10. За 2012 г. се прилагат праговете за 
деклариране по системата „Интрастат“ и ви­
довете допълнителни данни по смисъла на 
чл. 9, ал. 2 от Регламент (ЕО) № 638/2004, 
подлежащи на деклариране, определени на 
основание отменения Закон за статистика на 
вътрешнообщностната търговия със стоки.
§ 11. В Закона за корпоративното подо­
ходно облагане (обн., ДВ, бр. 105 от 2006 г.; 
изм., бр. 52, 108 и 110 от 2007 г., бр. 69 и 106 
от 2008 г., бр. 32, 35 и 95 от 2009 г., бр. 94 от 
2010 г. и бр. 19, 31, 35, 51, 77 и 99 от 2011 г.) 
в § 2 от допълнителните разпоредби след 
думите „работниците и служителите“ съюзът 
„и“ се заменя със запетая и накрая се добавя 
„и на Директива 2011/96/ЕС на Съвета от 30 
ноември 2011 г. относно общата система за 
данъчно облагане на дружества майки и дъ­
щерни дружества от различни държави членки 
(ОВ, L 345/8 от 29 декември 2011 г.)“.
§ 12. В Данъчно-осигурителния процесуа­
лен кодекс (обн., ДВ, бр. 105 от 2005 г., изм., 
бр. 30, 33, 34, 59, 63, 73, 80, 82, 86, 95 и 105 
от 2006 г., бр. 46, 52, 53, 57, 59, 108 и 109 от 
2007 г., бр. 36, 69 и 98 от 2008 г., бр. 12, 32, 
41 и 93 от 2009 г., бр. 15, 94, 98, 100 и 101 от 
2010 г., бр. 14, 31, 77 и 99 от 2011 г. и бр. 26 от 
2012 г.) в преходните и заключителните разпо­
редби на Закона за изменение и допълнение 
на Данъчно-осигурителния процесуален кодекс 
(ДВ, бр. 99 от 2011 г.) § 23 се изменя така:
„§ 23. (1) Незавършените към датата на 
влизането в сила на този закон ревизионни 
производства по чл. 114, ал. 1 – 3, независимо 
от датата на започването им, се довършват по 
досегашния ред в срок до 5 месеца от влизането 
в сила на този закон.
(2) Спрените към датата на влизане в сила 
на този закон ревизионни производства по 
чл. 114, ал. 1 – 3 се довършват по досегашния 
ред в срок до три месеца от датата на възоб­
новяването им.
(3) Сроковете по ал. 1 и 2 могат да бъ­
дат продължени по реда и при условията на 
чл. 114, ал. 4.
(4) Сроковете по ал. 1 и 2 не се прилагат 
за ревизионни производства, срокът на които 
е продължен по реда на чл. 114, ал. 4 преди 
влизането в сила на този закон.“
§ 13. Законът влиза в сила от 1 юли 2012 г., 
с изключение на § 12, който влиза в сила от 
деня на обнародването на закона в „Държавен 
вестник“.
Законът е приет от 41-ото Народно събрание 
на 16 май 2012 г. и е подпечатан с официалния 
печат на Народното събрание.
Председател на Народното събрание:
Цецка Цачева
5040